শরণার্থী ভ্রমণপত্র

থাম্ব|একটি শরণার্থী ভ্রমণপত্রের নমুনা
[থাম্ব|[অস্ট্রেলিয়া কর্তৃক একটি চীনা শরণার্থীর জন্য ইস্যু করা শরণার্থী ভ্রমণপত্রর জীবনবৃত্তান্ত পৃষ্ঠা]]
থাম্ব|নিউজিল্যান্ড কর্তৃক একটি চীনা শরণার্থীর জন্য ইস্যু করা শরণার্থী ভ্রমণপত্রর জীবনবৃত্তান্ত পৃষ্ঠা
**শরণার্থী ভ্রমণপত্র** ( **১৯৫১ সালের কনভেনশন ট্রাভেল ডকুমেন্ট** বা **জেনেভা পাসপোর্ট** নামেও অভিহিত করা হয়) হলো একটি ভ্রমণপত্র, যা শরণার্থীর বর্তমান আবাসস্থল হিসেবে স্বীকৃত রাষ্ট্র দ্বারা ইস্যু করা হয়। এই নথি শরণার্থীকে ঐ রাষ্ট্রের বাইরে ভ্রমণ এবং পুনরায় সে রাষ্ট্রে প্রত্যাবর্তনের অনুমতি প্রদান করে। যেহেতু শরণার্থীরা সাধারণত তাদের নিজ দেশের পাসপোর্ট পেতে অক্ষম (যে দেশ থেকে তারা আশ্রয় চেয়েছে), তাই তাদের আন্তর্জাতিক ভ্রমণের জন্য এমন ভ্রমণপত্রর প্রয়োজন হয়।

১৯৫১ সালের শরণার্থীদের অবস্থান সম্পর্কিত কনভেনশনের ১৪৫টি স্বাক্ষরকারী রাষ্ট্র বাধ্য, তারা যেন তাদের ভূখণ্ডে বৈধভাবে বসবাসরত শরণার্থীদের এ ধরনের ভ্রমণপত্র ইস্যু করে।

এই শরণার্থী ভ্রমণপত্রগুলো দেখতে পাসপোর্টের মতো। এর প্রচ্ছদে "Travel Document" শব্দটি ইংরেজি ও ফরাসি ভাষায় (এবং অনেক সময় ইস্যুকারী রাষ্ট্রের ভাষায়ও) লেখা থাকে, সঙ্গে কনভেনশনের তারিখ ২৮ জুলাই ১৯৫১ উল্লেখ থাকে। এই নথিগুলো প্রথমে ধূসর রঙের ছিল, যদিও বর্তমানে কিছু দেশ অন্য রঙেও ইস্যু করে, যার প্রচ্ছদের উপরিভাগে দুটি তির্যক রেখা থাকে। এই নথির ধারকগণ কখনও কখনও কনভেনশনের স্বাক্ষরকারী রাষ্ট্রসমূহের প্রদত্ত ভিসামুক্ত ভ্রমণ সুবিধা উপভোগ করতে পারেন।

তবে, যেহেতু এটি একটি সাধারণ জাতীয় পাসপোর্ট নয়, তাই এর ব্যবহারকারীরা মাঝে মাঝে সমস্যায় পড়েন। বিশেষ করে যখন বিমান সংস্থার কর্মীরা এই ধরনের নথির সঙ্গে পরিচিত না থাকেন।

## শরণার্থীদের জন্য ইস্যু করা ভ্রমণপত্রসমূহ

* নিউজিল্যান্ড শরণার্থী ভ্রমণপত্র
* এস্তোনীয় শরণার্থী ভ্রমণপত্র
* মার্কিন রিফিউজি ট্রাভেল ডকুমেন্ট (যুক্তরাষ্ট্র)
* অস্ট্রেলীয় কনভেনশন ট্রাভেল ডকুমেন্ট — এই নথি শুধুমাত্র বহির্বিশ্বে ভ্রমণের অনুমতি প্রদান করে; তবে অস্ট্রেলিয়ায় প্রত্যাবর্তনের জন্য আলাদাভাবে একটি ভিসা সংগ্রহ করতে হয়।
* সুইস ভ্রমণপত্র

## পাসপোর্টের তুলনায় শরণার্থী ভ্রমণপত্রর সীমাবদ্ধতা

* কানাডা সরকার কর্তৃক ইস্যুকৃত শরণার্থী ভ্রমণপত্র বহনকারী ব্যক্তির নিজ দেশের (যার নাগরিক তিনি ছিলেন) ভ্রমণের জন্য ব্যবহারযোগ্য নয়, এবং অন্য দেশ কর্তৃক ইস্যুকৃত শরণার্থী ভ্রমণপত্র কানাডায় ভ্রমণের জন্য ইলেকট্রনিক ট্রাভেল অথরাইজেশন (eTA) পেতে বৈধ পাসপোর্ট হিসেবে গণ্য হয় না। যেহেতু শরণার্থী ভ্রমণপত্রর ধারক ইস্যুকারী দেশের নাগরিক নন, তাই কানাডায় প্রবেশের জন্য প্রায়ই তাদের ভিসার আবেদন করতে হয়।
* ফিলিস্তিনি শরণার্থীদের জন্য মিশর কর্তৃক ইস্যুকৃত ভ্রমণপত্র নিউজিল্যান্ডে ভ্রমণ ও প্রবেশের ক্ষেত্রে অগ্রহণযোগ্য হিসেবে বিবেচিত হয়, যদি না ওই নথিতে মিশরে প্রবেশাধিকার প্রদানকারী একটি বৈধ ভিসা অন্তর্ভুক্ত থাকে।

## শরণার্থী ভ্রমণপত্রর গ্যালারি

চিত্র:Australian_Titres_de_Voyage_Cover.jpg|অস্ট্রেলীয় শরণার্থী ভ্রমণপত্র
চিত্র:German_Passport_Refugee_2017.jpg|জার্মান শরণার্থী ভ্রমণপত্র
চিত্র:Irish_refugee_travel_document.png|আয়ারল্যান্ডের শরণার্থী ভ্রমণপত্র
চিত্র:Japan_Refugee_Travel_Document_2009.png|জাপানি শরণার্থী ভ্রমণপত্র
চিত্র:Pabėgėlio_kelionės_dokumentas_2022_m.jpg|লিথুয়ানিয়ান শরণার্থী ভ্রমণপত্র
চিত্র:Front_cover_of_New_Zealand_Refugee_Travel_Document.png|নিউজিল্যান্ডের শরণার্থী ভ্রমণপত্র
চিত্র:Russia_Travel_Document.jpg|রাশিয়ার শরণার্থী ভ্রমণপত্র
চিত্র:Reiseausweis_Schweiz.jpg|সুইস শরণার্থী ভ্রমণপত্র
চিত্র:Ukrainian_refugee_travel_document.jpg|ইউক্রেনীয় শরণার্থী ভ্রমণপত্র
চিত্র:British_Refugee_Travel_Document.jpg|যুক্তরাজ্যের শরণার্থী ভ্রমণপত্র
চিত্র:USCIS_travel_document.jpg|যুক্তরাষ্ট্রের শরণার্থী ভ্রমণপত্র


## তথ্যসূত্র

## বহিঃসংযোগ

* ভ্রমণপত্র  – ইমিগ্রেশন, শরণার্থী ও কানাডিয়ান নাগরিকত্ব বিভাগ কর্তৃক
* ১৯৫১ কনভেনশন ভ্রমণপত্র – Passportland.com থেকে ছবিসমূহ

বিষয়শ্রেণী:শরণার্থী ভ্রমণপত্র
বিষয়শ্রেণী:জাতিসংঘের নথি